የመምህራን አገልግሎት ኮሚሽን ሊቋቋም ነው
በመምህራን ጉዳዮች ላይ የሚሰራ የመምህራን አገልግሎት ኮሚሽን ሊቋቋም መሆኑን ትምህርት ሚኒስቴር አስታወቀ።የመምህራንን ጉዳዮች ከምልመላ እስከ ጡረታ ትኩረት አድርጎ የሚሰራ የመምህራን አገልግሎት ኮሚሽን ሊቋቋም መሆኑን በሚኒስቴሩ የትምህርትና ስልጠና ፍኖተ ካርታ ዝግጅትና ትግበራ ሴክሬታሪያት ጽሕፈት ቤት ኃላፊ አቶ ቴዎድሮስ ሸዋርገጥ ተናግረዋል፡፡አቶ ቴዎድሮስ አክለውም ኮሚሽኑን ማቋቋም ያስፈለገው ያለመምህራን ተሳትፎ ስርዓተ ትምህርቱን መተግበር እንደማይቻል በመታመኑ ነው ብለዋል።ኮሚሽኑ በጥናት ላይ ተመስርቶ የመምህራንን ጥቅማ ጥቅም ለማሰከበር በዝርዝር እንደሚሰራ የገለፁት ኃላፊው፣ አሁን ላይ ተቋሙን ለማቋቋም የህግ ማዕቀፎች እየተዘጋጁ መሆኑን ተናግረዋል።የተዘጋጀው ማዕቀፍ የመምህራን አገልግሎት ኮሚሽን ከሲቪል ሰርቪስ የተለየና ተጠሪነቱም ለህዝብ ተወካዮች ምክር ቤት ሆኖ እንዲቋቋም የሚያደርግ ነው ተብሏል፡፡ (ምንጭ፡- ኢዜአ) 